b'\n_START_ARTICLE_\nLys geitvedm\xc3\xa5ler\n_START_SECTION_\nUtseende\n_START_PARAGRAPH_\nEn middelsstor (vingespenn 25 \xe2\x80\x93 28 mm), slank, lyst brunlig m\xc3\xa5ler. Den mangler fullstendig p\xc3\xa5fallende tegninger. Labialpalpene er forholdsvis store og stikker fram foran hodet. Vingene er brunhvite med mange utydelige, lysbrune tverrstriper og gir et lysbrunt-spraglete inntrykk. Larven er forholdsvis kraftig, svart med to smale, hvite lengdestriper p\xc3\xa5 hver side av ryggen og en bred, hvit sidestripe. Den har en del korte, lyse b\xc3\xb8rster.\n_START_SECTION_\nLevevis\n_START_PARAGRAPH_\nArten lever i skog, hager og parker. Larvene lever p\xc3\xa5 trollhegg (Frangula alnus) og geitved (Rhamnus catharticus). De voksne m\xc3\xa5lerne flyr i juni \xe2\x80\x93 juli.\n_START_SECTION_\nUtbredelse\n_START_PARAGRAPH_\nArten finnes i Palearktis. I Norge er den bare kjent fra det s\xc3\xb8rlige \xc3\x98stlandet vestover til Telemark. Den er sjelden og listet som N\xc3\xa6r truet (NT) i den siste norske r\xc3\xb8dlisten fra 2006.'